Nordlandsekspressen

Nordlandsekspressen, forkortet NEX, er rute- og markedsføringsnavnet på en to-delt hurtigbåtforbindelse som, med utgangspunkt i Sandnessjøen i sør og Svolvær i nord, knyttes sammen i Bodø by. Ruten, som blir betjent av rederiet Boreal Sjø, har til sammen et tjuetalls anløp langs kysten av Nordland og blir trafikkert av to passasjer- og godsførende katamaraner. Målt i antall passasjerer er de to NEX-rutene samlet det nest mest trafikkerte hurtigbåtsambandet i Nord-Norge, med ruten mellom Tromsø og Harstad som det største.Regjeringen.no: Transportinfrastruktur i Nord-Norge - Status, utviklingsplaner og betydning for verdiskapning, utgitt juni 2013. Tabell 4.21 Antall passasjerer fraktet på hurtigbåtrutene i Nord-Norge i 2012. Side 66. I Nordland sto NEX I og II for 27,9 prosent av alle passasjerbefordringer som ble gjort med hurtigbåt i fylket i 2012. Nordlandsekspressens rute III ble nedlagt i 2007.

NEX I: Sandnessjøen - Bodø - Sandnessjøen
miniatyr|En rekke øyer, som for eksempel Bolga, knyttes sammen av hurtigbåten mellom Sandnessjøen og Bodø. 
miniatyr|Gjennom Steigen og Hamarøy går det meste av ruten innaskjærs, men etter å ha seilt Økssundet skal den tidvis værharde Vestfjorden krysses på vei til Svolvær. 
Nordlandsekspressens rute fra Sandnessjøen til Bodø havn har en daglig avgang i nordlig retning på morgenen, med retur på ettermiddagen. Ruten betjener Alstahaug, Nesna, Lurøy, Rødøy, Meløy, Gildeskål og Bodø kommuner. Den har femten anløpssteder og en planlagt seilingstid på 4 timer og 45 minutter.Torghatten Nord: Rutetabell for NEX' rute I . Besøkt 4. desember 2013.I tillegg anløpes Løkta en gang i uken, kun på nordtur. NEX I fraktet  passasjerer i 2012, og er fylkets største hurtigbåtsamband. På ruten krysses polarsirkelen mellom anløpene av Tonnes og Selsøyvik.

Anløpssteder
Fra sør til nord anløper NEX' rute I følgende steder: Sandnessjøen, Nesna, Stokkvågen, Innerkvarøya, Tonnes, Selsøyvik, Gjerøy, Rødøy, Vågaholmen, Bolga, Grønøy, Ørnes, Støtt, Sør-Arnøy og Sentrumsterminalen i Bodø.

NEX II: Svolvær - Bodø - Svolvær
Nordlandsekspressens rute fra Svolvær til Bodø havn har en daglig avgang i sørlig retning på morgenen, med retur på ettermiddagen. Ruten betjener Vågan, Hamarøy, Steigen og Bodø kommuner. Den har åtte anløpssteder og en planlagt seilingstid på 3 timer og 15 minutter.Torghatten Nord: Rutetabell for NEX' rute II  . Besøkt 4. desember 2013. NEX II fraktet  passasjerer i 2012, og er fylkets tredje største hurtigbåtsamband. På ruten krysses de to åpne havstykkene Vestfjorden og Folda.

Anløpssteder
Fra nord til sør anløper NEX' rute II følgende steder: Svolvær, Skrova, Skutvik, Bogøy, Nordskot, Helnessund, Brennsund og Sentrumsterminalen i Bodø.

NEX III: Svolvær - Narvik - Svolvær
Nordlandsekspressens rute fra Svolvær til Narvik by hadde en daglig avgang fra Svolvær på morgenen, med retur på formiddagen fra Narvik.Forstudie: Hurtigbåtrute Narvik-Svolvær - Muligheter for drift. Transportutvikling AS, Narvik mars 2003. Sidene 14 og 24. Besøkt 6. desember 2013. Ruten hadde tolv anløpssteder, og en planlagt seilingstid på tre timer og femten minutter. NEX III hadde i perioden mellom 1992 til 2002 rundt  passasjerer i året.

NEX' rute III ble, grunnet økonomi, lagt ned den 3. januar 2003. Etter stor motstand i det berørte området, kom ruten i gang igjen den 2. juni 2003, med en daglig avgang frem til 1. oktober, og deretter kun helgeavganger ut året. I 2004 ble det igjen satt inn et sommertilbud, som med en ekstra tur inn til Trollfjorden var noe lagt opp med tanke på turismen.Fremovers artikkel 14. oktober 2003: Helårig båtrute!. Besøkt 6. desember 2013. Etter en ny periode med stans, ble ruten i 2005 igjen lagt ut på anbud. Lødingen skyssbåtservice driftet ruten frem til en endelige nedleggelse den 29. november 2007.Fremovers artikkel 30. november 2007: Siste tur med hurtigbåten. Besøkt 6. desember 2013.Nordland fylkeskommunes arkiv: Signerte anbudsavtaler  (publisert 30. november 2005). Besøkt 6. desember 2013. Nedleggelsen var en av følgene av åpningen av Lofoten fastlandsforbindelse. Lofotekspressen, en bussforbindelse mellom Narvik og Svolvær, ble opprettet som det nye tilbudet for reisende på strekningen.

Anløpssteder
Fra vest til øst anløpte NEX' rute III følgende steder: Svolvær, Brettesnes, Ulvåg, Risvær, Holandshamn, Kvannkjosen, Svartiskard, Øksneshamn, Lødingen, Evenes, Kjeldebotn og Narvik havn.

Ruten har blant annet blitt trafikkert av «Børtind» (1991–1998), «Ofoten» (1999–2002), «Tjeldøy» (2002–2005) og «Sea Cruise» (2005–2007).

Historikk
I 1990 ble de to hurtigbåtrutene Lofotekspressen (Bodø-Svolvær-Narvik) og Helgelandsekspressen (Bodø-Sandnessjøen) slått sammen til en ny «stamrute» gjennom Nordland som ble markedsført under navnet Nordlandsekspressen. Ruten gikk fra Sandnessjøen i sør til Sortland i nord, og det ble lagt opp til at andre, lokale, hurtigbåtruter på strekningen skulle være korresponderende matningsruter. Forbindelsen fra Narvik fikk betegnelsen NEX III, med korrespondanse i Svolvær. De to rutene, med knutepunkt i Bodø, ble trafikkert av SDS-skipet «Salten» på sørruten og OVDS-skipet «Ofoten» på nordruten.STP-bloggen: 140 år med Salten . Besøkt 4. desember 2013.

I 1995 ble sambandet kortet ned slik at Stokmarknes ble det nordligste anløpet, og noen år senere ble det en ytterligere nedkortning til nordligste anløp i Svolvær.

I slutten av mai 1997 ble to nybygg levert til Ofotens og Vesteraalens Dampskibsselskab for trafikk på NEX-sambandet. Skipene ble døpt «Ofoten» og «Salten» og skulle etter planen erstatte de to forgjengerne med samme navn, men ble tatt ut av ruten allerede i november samme år. De nye hurtigbåtene oppnådde ikke den farten som var avtalt ifølge kontrakten, og oppførte seg heller ikke som dem skulle når det ble litt sjø.

De to hurtigbåtene «Salten» og «Steigtind» ble levert fra Austral Ships i mai 2003, og var hovedbåtene på NEX-sambandet til februar 2019.

Kritikk, rutedebatt og kapasitetsproblemer
De tre rutene til Nordlandsekspressen har vært gjenstand for en konstant og langvarig debatt blant lokalbefolking og -politikere i sambandenes berørte kommuner og anløpssteder, spesielt med tanke på passasjer- og lastekapasitet, seilingstid, forslag om nedleggelse av anløpssteder og skipenes ankomstid til Bodø.

På NEX' rute I har det vært foreslått å enten korte ned ruten til Nesna eller å utelate enkelte av anløpene for å korte inn seilingstiden, og dermed ankomme Bodø på et tidligere tidspunkt. Reaksjonene har gjort at slike planer ikke er blitt utført.Avisa Nordlands artikkel 2. mai 2010: Vil fjerne NEX-anløp. Besøkt 6. desember 2013.

Det har vært rettet en kraftig kritikk, spesielt fra Steigen, mot de til tider store kapasitetsproblemene som har vært på NEX' rute II. Ruten, som i stor grad blir benyttet som pendlerrute blant annet for studenter, kunne på enkelte dager være fullsatt allerede etter avgang fra Skutvik eller Bogøy, og i ekstreme tilfeller fra Svolvær, noe som enkelte dager kunne førte til at anløpet av Helnessund foregikk ved at alle eller flere passasjerer ble stående igjen på land. Problemene var oftest størst i tilknytning til helge- og helligdager da studenter skulle til og fra Bodø. Problemene var i mange år så store, at det ble anbefalt for passasjerer som skulle i retur å bestille billetter umiddelbart etter ankomst av Bodø for å sikre seg plass.Avisa Nordlands artikkel 26. april 2005: 70 sto igjen på kaia. Besøkt 6. desember 2013.Avisa Nordlands artikkel 21. september 2007: Fullt på hurtigbåten. Besøkt 5. desember 2013.Avisa Nordlands artikkel 17. august 2008: Hurtigbåtrot opprører. Besøkt 6. desember 2013. En forbedring ble det etterhvert da Helnessundruta, en egen pendlerrute mellom Bodø og Helnessund, ble satt i gang i 2007. Ruta, med mellomanløp av Brennsund og Kvig, ble i første omgang et helgetilbud som senere ble utvidet til tre avganger i uka.

I mai 2012 ble det vedtatt å legge ned lørdagsavgangen for å spare inn mellom seks og syv millioner kroner. Reaksjonene ble så sterke at i juni måtte Fylkesrådet i Nordland gjøre om vedtaket.Avisa Nordlands artikkel 25. mai 2012: Få benytter seg av tilbudet. Besøkt 5 desember 2013.Avisa Nordlands artikkel 06. juni 2012: Fylkesrådet snur i båtsaken. Besøkt 5. desember 2013. I 2014 ble det aktuelt å legge ned hele rutetilbudet,Avisa Nordland 4. september 2014, Dette er en av rutene som kan bli historie. Besøkt 29. november 2014. 
eller eventuelt å kutte i rutetilbudet og slutte med godsfrakten,Avisa Nordland 20. november 2014, De går til opprør mot dramatisk kutt i tilbudet. Besøkt 29. november 2014. fra 2015. Dette førte til en protestaksjon blant lokalbefolkning og -politikere, som ble avsluttet med en fakkelaksjon med oppmøte langs hele kysten den 28. november 2014.Avisa Nordland 28. november 2014, Gir etter for protester - opprettholder omstridte hurtigbåtruter. Besøkt 29. november 2014. Samme dag vedtok fylkestinget at rutetilbudet skulle opprettholdes.

Oversikt og statistikk
Passasjerstatistikk
Passasjerstatistikk for NEX' rute I og II i årene fra 2007 til november 2014. Hurtigbåttilbudet i Nordland - Rutestandard og økonomi . Tabell 6-2: Produksjons- og regnskapstall for hurtigbåtrutene i Nordland i 2007. Side 43. Utgitt i 2008.Nordland fylkeskommune: Konkurransegrunnlag for (...) for avtaleperioden 1.10.2014 - 30.9.2024. Sidene 13-16. Besøkt 5. desember 2013.

   2007  2008  2009  2010  2011  2012  2013  2014Tallet for 2014 gjelder perioden fra og med januar til og med november. Passasjertall for desember er per nå ikke tilgjengelig. NEX I  96 601  96 412  90 856  92 019  87 953  86 099  91 422  85 503*   NEX II  68 844  60 900  58 179  62 203  57 991  54 858  58 949  57 113*
Sist oppdatert januar 2015. Passasjertall for desember 2014 var ikke tilgjengelig.

Skipsliste
Siden oppstarten i 1990 har følgende hurtigbåter hatt NEX' rute I og II som primærsamband:

 Dato fra  Dato til  NEX I (byggeår)  NEX II (byggeår)  Reserve (byggeår) 7. juni 1990  30. mai 1997  «Salten» (1988)  «Ofoten» (1988)  31. mai 1997  November 1997   «Salten» (1997)  «Ofoten» (1997)  November 1997  April 2002  «Salten» (1988)  «Ofoten» (1988)  April 2002  Mai 2003  «Salten» (1997)  «Ofoten» (1997)  Mai 2003  Februar 2019  «Salten» (2003)   «Steigtind» (2003)  «Ofoten» (1997)Mars 2019>«Regine Normann» (2019)«Elsa Laula Renberg» (2019)«Jernøy»
Midlertidige reservefartøy er ikke tatt med i listen, og i ulike tilfeller kan båtene ha gått i motsatt samband enn primærsambandet. MF «Ofoten» blir benyttet til helgefartøy på NEX I, og som reservefartøy på hele sambandet. Oversikten ble sist oppdatert i august 2021.

Rederihoversikt
Følgende rederier har hatt konsesjon på NEX-rutene:
 Dato fra  Dato til  Rederi 7. juni 1990  September 1991  Saltens Dampskibsselskab og Ofotens og Vesteraalens Dampskibsselskab September 1991  1. mars 2006  Ofotens og Vesteraalens Dampskibsselskab  2005  November 2007  Lødingen skyssbåtservice (kun NEX III) 1. mars 2006  24. oktober 2008  Hurtigruten Group, senere Hurtigruten Group AS 24. oktober 2008  28. februar 2019  Torghatten Nord1. mars 2019>Boreal Sjø

Fotnoter

Referanser

Kilder
Erling Svanberg, Langs vei og lei i Nordland. Samferdsel i Nordland gjennom 3000 år. Nordland fylkeskommune, Bodø 1990. Sidene 303-305. ISBN 82-7416-021-5 (bakgrunnshistorikk)
Hurtigbåter som har seilt i Norge  på HSC-Norway: Norsk hurtigbåthistorie 1971–2011 (skips-/rutehistorikk)

Eksterne lenker
 Hjemmesiden til Torghatten Nord med rute-, pris- og skipsinformasjon
 Hjemmesiden til Lødingen skyssbåtservice med hurtigbåtrute i Vågan og Lødingen
 Ruteopplysningen i Nordland  for korresponderende transportmidler


Kategori:Torghatten Nord
Kategori:OVDS
Kategori:Sjøfart i Nordland
Kategori:Kollektivtransport i Nordland
Kategori:Transport i Bodø
Kategori:Transport i Alstahaug
Kategori:Transport i Vågan
Kategori:Samferdsel i Dønna
Kategori:Samferdsel i Gildeskål
Kategori:Samferdsel i Hamarøy
Kategori:Samferdsel i Lurøy
Kategori:Samferdsel i Meløy
Kategori:Samferdsel i Nesna
Kategori:Samferdsel i Rødøy
Kategori:Samferdsel i Steigen
Kategori:Etableringer i 1990
Kategori:Artikler i sjøfart-prosjektet